- atanǧǧiɣ-t deg uxxam-iw, zwareɣ-d nekk-i - inni-yas ad iruḥ, yusa-d almi d da , ihi anef-as ad iqerreb iruḥ-d, yewweḍ yenna-yas : - atan ihi usiɣ-d ad nasbeɣ tawellit-agi-nwen, tura mlewt-iyi-d amek ara nexdem - meqqer cerṭ - mliyit-id ziɣ cerṭ-agi, inniyit-id kan tura akken ad bnuɣ , ad zreɣ dacu ara xedmeɣ isekcem-it ar texxamt, yefka-yas-d lǧetna teččur d lebqul iquranen, leɛdes, lubyan, irden, timzit, lḥemmes...d tirect yenna-yas ad as-yesnes tafat ad tnifren, yal lɣella ad tuɣal ar wemkan-is, yennaas ad ternuḍ ad tɣeḍleḍ taslent gar lɛamma, ad as-tefkeḍ rkel ad teɣli, yennayas ma d cerṭ aneggaru ad tɛeqleḍ tislit-ik gar sebɛa u sebɛin n iɛawdiwen(netta zik tislit ttawin-t ɣef uɛawdiw lmaɛna-s dagi ad ilint sebɛa u sebɛin n teslatin ) yenna-yas : - daya ? ?